Спаборніцтва – гэта перш за ўсё змаганне. І кожны хоча перемагчы. У гэтым годзе, напэўна, больш за ўсіх хочуць гэтага беларускія святары. Таксама гэта магчымасць для святара трымаць сябе ў добрым стане, добрае здароўе спрыяе добраму выкананню абавязкаў. Гавораць, у здаровым целе – здаровы дух. Спорт гартуе цела, гартуе дух, выхоўвае да адказнасці, салідарнасці, узаемадапамогі. Усе мы ведаем, што благаслаўлёны папа Ян Павел II вельмі любіў спорт і шмат ім займаўся. На такіх спаборніцтвах вельмі добрая атмасфера. Я запрашаю ўсіх наведаць VIII Чэмпіянат Еўропы па міні-футболе сярод святароў. Нават, калі першы Чэмпіянат Беларусі праходзіў у Лідзе, прыйшло вельмі шмат людзей. Хтосьці адзначыў, што, калі ў Лідзе гуляла прафесійная каманда, не было столькі заўзятараў. Спадзяюся, што і на Чэмпіянат Еўропы ў лютым 2014 г. прыйдзе шмат людзей, каб нас падтрымаць.